CELEX: 31980L1179
Language: el
Date: 1980-12-04 00:00:00
Title: Οδηγία 80/1179/ΕΟΚ του Συμβουλίου της 4ης Δεκεμβρίου 1980 περί τροποποιήσεως, λόγω της προσχωρήσεως της Ελλάδος, της οδηγίας 74/562/ΕΟΚ περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών

Avis juridique important

|

31980L1179

Οδηγία 80/1179/ΕΟΚ του Συμβουλίου της 4ης Δεκεμβρίου 1980 περί τροποποιήσεως, λόγω της προσχωρήσεως της Ελλάδος, της οδηγίας 74/562/ΕΟΚ περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών  

Επίσημη Εφημερίδα αριθ. L 350 της 23/12/1980 σ. 0042 - 0042 Φινλανδική ειδική έκδοση: Κεφάλαιο 7 τόμος 2 σ. 0170  Ελληνική ειδική έκδοση: Κεφάλαιο 06 τόμος 3 σ. 0005  Σουηδική ειδική έκδοση: Κεφάλαιο 7 τόμος 2 σ. 0170  Ισπανική ειδική έκδοση: Κεφάλαιο 07 τόμος 2 σ. 0256  Πορτογαλική ειδική έκδοση : Κεφάλαιο 07 τόμος 2 σ. 0256 

ΟΔΗΓΙΑ ΤΟΥ ΣΥΜΒΟΥΛΙΟΥ της 4ης Δεκεμβρίου 1980 περί τροποποιήσεως, συνεπεία της προσχωρήσεως της Ελλάδος, της οδηγίας 74/562/ΕΟΚ "περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την πράξη προσχωρήσεως του 1979, και ιδίως το άρθρο 146,  την πρόταση της Επιτροπής,  Εκτιμώντας:  ότι η οδηγία 74/562/ΕΟΚ του Συμβουλίου της 12ης Νοεμβρίου 1974 περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών(1) πρέπει να τροποποιηθεί κατά τρόπο ώστε τα κεκτημένα δικαιώματα των μεταφορέων,  που ήδη ασκούν το επάγγελμα στην Ελλάδα, να διασφαλισθούν υπό όρους παρεμφερείς με αυτούς των οποίων έτυχαν οι μεταφορείς στα παρόντα Κράτη Μέλη- ότι, δυνάμει του άρθρου 22 της πράξεως προσχωρήσεως του 1979, η οδηγία 74/562/ΕΟΚ πρέπει να τροποποιηθεί σύμφωνα με τις κατευθύνσεις που ορίζει το παράρτημα II της εν λόγω πράξεως- ότι, εξάλλου, η τροποποίηση αυτή πρέπει να λάβει υπόψη την προθεσμία που  προβλέπει το παράρτημα XII της πράξεως για τη θέση σε ισχύ από την Ελλάδα των μέτρων που είναι αναγκαία για την εφαρμογή της οδηγίας 74/562/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο άρθρο 4 της οδηγίας 74/562/ΕΟΚ προστίθεται η εξής παράγραφος:  "3. Όσον αφορά την Ελλάδα, οι ημερομηνίες που αναφέρονται στις παραγράφους 1 και 2 αντικαθίστανται από τις ακόλουθες:  - στην παράγραφο 1, η ημερομηνία της 1ης Ιανουαρίου 1978, αντικαθίσταται από την ημερομηνία της 1ης Ιανουαρίου 1984- - στην παράγραφο 2, οι ημερομηνίες της 31ης Δεκεμβρίου 1974, της 1ης Ιανουαρίου 1978 και της 1ης Ιανουαρίου 1980, αντικαθίστανται αντίστοιχα από τις ημερομηνίες της 31ης Δεκεμβρίου 1980, της 1ης Ιανουαρίου 1984 και της 1ης Ιανουαρίου 1986."  Άρθρο 2  Η παρούσα οδηγία αρχίζει να ισχύει από την 1η Ιανουαρίου 1981.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στι 4 Δεκεμβρίου 1980.  Για το Συμβούλιο Ο Πρόεδρος J. BARTHEL  (1) ΕΕ αριθ. Ν 308 της 19.11.1974, σ. 23.